Búið að hífa aðra menneskjuna upp úr sprungunni
Þyrla Landhelgisgæslunnar er um þessar mundir að leggja af stað með tæki og tól hinnar íslensku rústabjörgunarsveitar til að aðstoða við björgunaraðgerðir á Langjökli, þar sem kona og barn féllu í sprungu í fyrr í dag.
Búið er að hífa aðra manneskjuna upp úr sprungunni, sem verður flutt með þyrlu á Landspítalann. Samkvæmt heimildum mbl.is gengur hins vegar erfiðlega að finna hina manneskjuna og er jafnvel búist við að björgunaraðgerðir standi fram á kvöld. Því hefur ljósabúnaður verið fluttur frá Reykjavík svo hægt sé að athafna sig í myrkri.
Um hundrað einstaklingar - björgunarsveitarfólk, læknar og starfsmenn Landhelgisgæslunnar - eru á staðnum. Ekki er vitað um ástand og líðan konunnar og barnsins.
Eins og greint var frá á mbl.is fyrr í dag lenti þyrla Landhelgisgæslunnar á Langjökli rétt fyrir klukkan hálf tvö í dag. Konan og barnið voru hluti af hópi sem var í jeppaferð á jöklinum.
Björgunarsveitir Slysavarnafélagsins Landsbjargar frá Akranesi, Borgarnesi og höfuðborgarsvæðinu barst tilkynning um klukkan 13:00 um að tvær manneskjur hefðu fallið í sprungu á Langjökli vestanverðum.
Þyrla Landhelgisgæslunnar er um þessar mundir að leggja af stað með tæki og tól hinnar íslensku rústabjörgunarsveitar til að aðstoða við björgunaraðgerðir á Langjökli, þar sem kona og barn féllu í sprungu í fyrr í dag.
Búið er að hífa aðra manneskjuna upp úr sprungunni, sem verður flutt með þyrlu á Landspítalann.
Samkvæmt heimildum gengur hins vegar erfiðlega að finna hina manneskjuna.
Um hundrað einstaklingar - björgunarsveitarfólk, læknar og starfsmenn Landhelgisgæslunnar - eru á staðnum.